ร้านยังอยู่ที่เดิม ปากซอยนวมินทร์30 ติดกับร้านขายอะคิลิค เปิดเที่ยง ปิด บ่ายๆหรือแล้วแต่หมด เจ็กไฝแกทำหน้าที่คนเดียว ตั้งแต่เตรียมของ จัดร้าน สับเป็ดสับหมู เสริฟ ทำทุกอย่างคนเดียว คนที่ไปกินจะรู้ดีว่าอย่าไปช่วยแกหยิบหรือจับหรือเสริฟ แกจะไม่ชอบและจะพาลหงุดหงิด คนที่ไปกินทำเองได้อย่างเดียวคือ ตักน้ำแข็งและรินน้ำชา นั่งรอ เป็ดย่าง หมูแดง หมูกรอบ ซี่โครงหมู ที่นี่เค้าย่างจริงๆ เกรียมนิดๆ หนังเป็ดหอม หนังหมูกรอบจะบางกรอบ น้ำราด เค้าอุ่นอยู่บนเตาถ่านร้อนๆเคี่ยวไปเรื่อย รสชาติกลมกล่อม หอมละมุน ข้าว ที่นี่ใช้ข้าวเม็ดใหญ่ที่ไม่ใช่ข้าวหอมมะลิ เวลาตักน้ำราด มันจะซึมเข้าเนื้อข้าว และใช้วิธีการนึ่งเป็นถ้วยๆ เสริฟมาข้าวร้อนทุกจาน อีกอย่างนึงที่เจ็กไฝแกทำก็คือ พวกต้มๆตุ๋นๆ จะมีหมูสับต้มเกี่ยมฉ่าย ซี่โครงหมูต้มเกี่ยมฉ่าย มะระตุ๋นซี่โครงหมู  จะมีแค่วันละอย่างตามอารมณ์และของที่หาได้ในแต่ละวัน  
      ถ้าผมมีโอกาศผ่านเส้นทางนี้ ก็มักจะแวะกินแทบทุกครั้ง อุดหนุนและติดใจรสชาติกันมายาวนาน เป็นอีกร้านนึงที่ลืมไม่ลงจริงๆ